Madinat Zajidas
Madinat Zajidas (arab. مَدِيْنَة زَايِد = Madīnat Zāyid) – miestas Jungtiniuose Arabų Emyratuose, Abu Dabio emyrate. 2005 m. būta 29 tūkst. gyventojų. Didžiausias miestas ir administracinis centras Al Dafros regione, labiausiai į vakarus nutolusiame ir didžiausiame Abu Dabio emyrato regione. Miestą 1968 m. įkūrė šeichas Zajedas bin Sultanas Al Nachajanas (1918–2004), velionis Abu Dabio valdovas ir JAE prezidentas.